NWR วิ่งแรง 9% เก็งฯ รายได้ปีนี้โต 30% โบรกฯ ชี้โอกาสขึ้นรอบใหม่ วางแนวต้าน 0.85 บ.
NWR วิ่งแรง 9% เก็งฯ รายได้ปีนี้โต 30% โบรกฯ ชี้โอกาสขึ้นรอบใหม่ วางแนวต้าน 0.85 บ. ล่าสุดอยู่ที่ 0.81 บาท บวก 0.07 บาท หรือ 9.46% มูลค่าซื้อขาย 107.34 ล้านบาท
NWR วิ่งแรง 9% เก็งฯ รายได้ปีนี้โต 30% โบรกฯ ชี้โอกาสขึ้นรอบใหม่ วางแนวต้าน 0.85 บ. ล่าสุดอยู่ที่ 0.81 บาท บวก 0.07 บาท หรือ 9.46% มูลค่าซื้อขาย 107.34 ล้านบาท
24 มี.ค. 2564

ผู้สื่อข่าวรายงานว่า ราคาหุ้น บริษัทเนาวรัตน์พัฒนาการ จำกัด (มหาชน) หรือ NWR ล่าสุด ณ เวลา 10.36 น. อยู่ที่ 0.81 บาท บวก 0.07 บาท หรือ 9.46% สูงสุดที่ 0.84 บาท ต่ำสุดที่ 0.74 บาท ด้วยมูลค่าซื้อขาย 107.34 ล้านบาท

ทั้งนี้ ราคาหุ้น NWR ปรับตัวขึ้น คาดนักลงทุนเข้าซื้อเก็งกำไร หลังผู้บริหารคาดการณ์รายได้รวมปี 2564 จะเติบโต 30% จากปีก่อนมีรายได้รวม  9.9 พันล้านบาท โดยหลักๆ มาจากงานรับเหมาก่อสร้างถึง 80% และกว่า 10% จากธุรกิจอสังหาริมทรัพย์ประมาณ 5-8% และจากธุรกิจอาหารราว 2-3%
โดยปัจจุบันบริษัทมีงานในมือ(Backlog) จำนวน 32,000 ล้านบาท ทยอยรับรู้รายได้ 3 ปี โดยคาดว่าจะรับรู้รายได้ภายในปีนี้ไม่ต่ำกว่า 30% หรือราว 10,000 ล้านบาท ซึ่งปัจจุบัน งานในมือได้แก่ โครงการรถไฟฟ้า MRT สายสีชมพู, โครงการรถไฟฟ้า MRT สายสีส้ม, โครงการสะพานข้ามไฮเวย์ไปพัทยา, โครงการระบบป้องกันน้ำท่วมคลองโผงเผงเฟส 3 และโครงการทางเดินใต้ดินที่สนามหลวง
นอกจากนี้ บล.แลนด์ แอนด์ เฮ้าส์ ระบุในบทวิเคราะห์ ประเมิน NWR โดยให้แนวรับ 0.70-0.72 บาท ส่วนแนวต้าน 0.85-0.90 บาท และตัดขาดทุน 0.67 บาท ทั้งนี้หากราคาหุ้นฟื้นตัวขึ้นอยู่บนเส้นค่าเฉลี่ย 10 วัน มีโอกาสขึ้นรอบใหม่ เลือกซื้อเก็งกำไรที่แนวรับ